Ηγήσιππος (εκκλησιαστικός συγγραφέας)

Ο Ηγήσιππος είναι εκκλησιαστικός συγγραφέας του β΄ αιώνος και ένας από τους σπουδαιότερους αναζητητές της εκκλησιαστικής και αποστολικής παραδόσεωςΠ. Χρήστου, Ελλ. Πατρολογία, σελ. 654. Περί του βίου του γνωρίζουμε μόνο ότι διέσωσε ο Ευσέβιος. Προερχόταν από την Ανατολή και διέμεινε για αρκετό διάστημα στην Κόρινθο και τη Ρώμη. Υπετέθη πως ήταν Εβραίος στην καταγωγή, καθώς γνώριζε την αραμαϊκή διάλεκτο και είχε γνώση της εβραϊκής παραδόσεωςΕυσέβιος, παρ Π. Χρήστου, Ελλ. πατρολογία, σελ. 654Στ. Παπαδόπουλος, Πατρολογία, σελ. 285, αλλά υπάρχουν και αντίθετες απόψεις. Σύμφωνα με το Ευσέβιο προσήλθε σε ώριμη ηλικία στο χριστιανισμόΕκκλησιαστική ιστορία 4, 22, 8 και άκμασε επί  Αντωνίνου και Μάρκου ΑυρηλίουΕυσέβιος Εκκλησιαστική ιστορία 4, 22, 3, κάτι που δηλώνει πως είχε γεννηθεί πιθανώς στις αρχές του β΄ αιώνος.

Ο Ηγήσιππος εξ αιτίας των πολλών αιρέσεων θέλησε να αναζητήσει την ορθή πίστη, με αποτέλεσμα να οδηγηθεί στα μεγάλα εκκλησιαστικά κέντρα της εποχής. Στην Κόρινθο διέμεινε αρκετό καιρό επί εποχής επισκόπου Πρίμου (τον διαδέχτηκε ο Διονύσιος Κορίνθου). Στη Ρώμη διέμεινε ακόμα μεγαλύτερο χρονικό διάστημα, επί εποχής της επισκοπείας του Ανικήτου Ρώμης (155-166). Τελικώς επέστρεψε στην Ανατολή, τη Συρία ή την Παλαιστίνη, όπου και συνέγραψε το έργο του, κατά το Πασχάλιο Χρονικό, σε πέντε βιβλίαPG 92, 664. Πέθανε επί Κομμόδου (180-193). Ο ίδιος κρίνεται ως σημαντική εκκλησιαστική προσωπικότητα της εποχήςΣτ. Παπαδόπουλος, Πατρολογία, σελ. 284, που συνειδητοποίησε τον κίνδυνο που διέτρεχε η εκκλησία από τη σύγχυση που δημιουργούσαν οι αιρέσεις και προπαντώς ο Γνωστικισμός. Χωρίς να μπορεί να χαρακτηριστεί ως μεγάλος θεολόγος, κατανόησε πως η ανάδειξη της συνεχούς αποστολικής διαδοχής, συνάμα με την αδιάκοπη ιστορική συνέχεια της αποστολικής παραδόσεως θα αποτελούσε σημαντικό όπλο στην κατάδειξη της απλανής και αδιάφθορης διδασκαλίας της Αποστολικής εκκλησίαςΣτ. Παπαδόπουλος, ενθ.αν., σελ. 284-285.

Πηγές

   Στο λήμμα αυτό έχει ενσωματωθεί κείμενο από το άρθρο Ηγήσιππος του OrthodoxWiki που διανέμεται υπό την CC-BY-SA 2.5. (ιστορικό/συντάκτες).

Κατηγορία:Εκκλησιαστικοί συγγραφείς